b'\n_START_ARTICLE_\nVelika nagrada Frontieresa 1939\n_START_SECTION_\nPoro\xc4\x8dilo\n_START_PARAGRAPH_\nNa \xc5\xa1tartu je povedel Leonhard Joa, sledili so mu Maurice Trintignant, Heinz Dipper, Roger Loyer, Petre Cristea in Arthur Legat. V drugem krogu je Joa postavil najhitrej\xc5\xa1i krog dirke s \xc4\x8dasom 4:47 in s tem naredi enajst sekund prednosti pred ostalimi, toda krog kasneje ga je Trintignant spet ujel in prvih \xc5\xa1est dirka\xc4\x8dev je bilo ponovno povsem skupaj. Loyer je kot prvi izmed vodilne \xc5\xa1esterice odstopil zaradi okvare vzmetenja. Sledil mu je Cristea, ki se mu je ob vrtenju predrla pnevmatika, Dipper pa je odstopil zaradi okvare zavor. V petem krogu je odstopil \xc5\xa1e vodilni Joa zaradi okvare motorje, tako da je imel novi vodilni Trintignant veliko prednost pred Jefom Legrosom in Jacquesom Du Bruslelom. V zadnjem delu dirke zaradi velikih razlik med dirka\xc4\x8di ni pri\xc5\xa1lo do ve\xc4\x8djih sprememb, le Legros je moral na postanek v bokse in padel je na \xc5\xa1esto mesto. Zmagal je tako Trintignant, drugo mesto je osvojil Du Brusle z dvema krogoma zaostanka, tretje pa Harry Herkuleyns s tremi krogi zaostanka za zmagovalcem.'